ઇન્ડિયા ટુડેની ગુજરાતી એડિશનનો ફેલાવો ખાસ વધતો નહોતો અને અમારી પખવાડિક મીટિંગમાં ગુજરાતી ટીમમાં સામેલ અમે સૌ ‘‘ઇન્ડિયા ટુડે બહુ ગંભીર પ્રકારનું વાંચન આપે છે, એમાં બીજાં લોકપ્રિય ગુજરાતી સામયિકો જેવું કંઈક હળવું (સાદા શબ્દોમાં કહીએ તો મસાલા) રીડિંગ પણ હોવું જાઈએ’’ એવી દલીલો વારંવાર કરતા હતા ત્યારે એક દિવસ થાકીને શેખરે ઉપર લખેલા શબ્દો કહ્યા હતા. એ શબ્દોમાં રહેલો, સાચા પત્રકારત્વના મૂળભૂત સિદ્ધાંતનો રણકાર આજ દિવસ સુધી દિલમાંથી ઓસર્યો નથી.